
    Republika Hrvatska
Trgovački sud u Bjelovaru
Bjelovar, Dr. I. Lebovića 42.
Poslovni broj: 1 St-816/2017-2

U    I M E    R E P U B L I K E     H R V A T S K E

R J E Š E NJ E

	Trgovački sud u Bjelovaru, po sucu toga suda Branki Pleskalt, u stečajnom predmetu nad dužnikom VRISJE d.o.o. za trgovinu Virovitica, Svačićev trg 3, OIB: 85530392099,  27. lipnja 2018.
r i j e š i o    j e

Obustavlja se postupak za otvaranje stečajnog postupka nad dužnikom VRISJE d.o.o. za trgovinu Virovitica, Svačićev trg 3, OIB: 85530392099.

Obrazloženje
	
	Zastupnik po zakonu dužnika Vrisje d.o.o. Virovitica, Dinko Bijuk je na temelju čl. 16. i čl. 109. Stečajnog zakona dana 24. studenog 2017. godine podnio prijedlog za otvaranje stečajnog postupka nad dužnikom Vrisje d.o.o. za trgovinu Virovitica.
	
Uvidom u spis ovog suda poslovni broj: 6 St-806/2017. utvrđeno je da je dana 31. listopada 2017. godine FINA Podružnica Bjelovar podnijela prijedlog za pokretanje skraćenog stečajnog postupka nad dužnikom Vrisje d.o.o. za trgovinu Virovitica.Sud je dana 8. studenog 2017. godine objavio Oglas u kojem je pozvao vjerovnike da u roku od 45 dana od objave oglasa na mrežnoj stranici e-oglasna ploča sudova predlože otvaranje stečajnog postupka nad dužnikom Vrisje d.o.o. Virovitica. Dana  7. prosinca 2017. godine Zagrebačka banka d.d. Zagreb podnijela je prijedlog za otvaranje stečajnog postupka nad dužnikom a što je učinila i Republika Hrvatska prijedlogom od 18. prosinca 2017. godine, pa je sud dana 15. svibnja 2018. godine obustavio skraćeni stečajni postupak nad dužnikom Vrisje d.o.o. Virovitica. 

Sud će posebnim rješenjem u predmetu St-665/2018. odlučiti o prijedlogu vjerovnika o otvaranju stečajnog postupka nad dužnikom Vrisje d.o.o. Virovitica.

Obzirom na navedeno sud je odlučio kao u izreci ovog rješenja.

U Bjelovaru 27.  lipnja 2018.			
								S u d a c
							        Branka Pleskalt  v.r.

						       Za točnost otpravka-ovlašteni službenik
[bookmark: _GoBack]							          Vesna Dragišić

Pouka o pravnom lijeku:Protiv ovog rješenja nezadovoljna stranka može uložiti žalbu u roku od 8 dana od dana objave rješenja na mrežnoj stranici e-Oglasna ploča suda, Visokom trgovačkom sudu Republike Hrvatske u Zagrebu. Žalba se ulaže putem ovog suda pismeno u četiri primjerka.

